Alžirska grupa
Alžirska grupa ili alžirska šestorka je naziv za šest osoba arapskog porijekla iz Bosne i Hercegovine (od kojih pet imaju dvojno državljanstvo), rođenih u Alžiru, koji su bili protuzakonito i neosnovano zatvoreni u bazi Mornarice SAD-a "Zaljev Guantanamo" u istoimenom zaljevu, u Kubi od januara 2002. godine. Grupa je bila optužena za zavjeru u cilju dizanja u zrak ambasade Sjedinjenih Američkih Država u Sarajevu, te zbog povezanosti sa međunarodnim terorističkim grupama uključujući i Al-Qaidu Članovi Alžirska grupe su: Bensayah Belkacem, Hadj Boudella, Lakhdar Boumediene, Sabir Mahfouz Lahmar, Mustafa Ait Idr, Mohammed Nechle Nakon odluke Vrhovnog Suda SAD u predmetu Boumediene protiv Busha (2008. godine), prema kojoj zatvorenici i strani državljani imaju pravo da podnesu tužbu za habeas corpus u saveznim sudovima, sudija Okružnog Suda SAD naložio je oslobađanje peterice naturaliziranih državljana Bosne i Hercegovine zbog nedostatka dokaza nakon njegove revizije njihovih slučajeva. Konačno 2009. godine SAD je oslobodio pet muškaraca. Trojica su odvedeni u Bosnu i Hercegovinu da se u "zaštitnom pritvoru" ponovo sastanu sa svojim porodicama. Lakhdar Boumediene je morao čekati do 2009. godine da dobije utočište u Francuskoj, pošto je SAD odbio poslati ga u Bosnu i Hercegovinu, a on je strahovao od odlaska u Alžir. U Francuskoj su mu se pridružili žena i djeca. Sudija Okružnog Suda Leon predložio je daljnji pritvor Bensayaha Belkacema, na šta su se žalili njegovi advokati. 2010. godine, vijeće troje sudija Suda za apelacije SAD ukinulo je Leonovu presudu. Zaključili su da Belkacem nije član Al-Qaide i da bi trebao biti oslobođen. U decembru 2013. godine, uprkos njegovom negodovanju i strahu da će biti meta terorističkih organizacija, Belkacem je, zajedno sa još jednim alžirskim zatvorenikom, deportovan u Alžir. Nakon što su pali pod sumnju obavještajnih službi SAD-a, vlasti u BiH su ih uhapsili i pritvorili 2001. godine, ali je Vrhovni Sud FBiH zaključio da ne postoje dokazi dovoljni za podizanje optužnice. Prilikom puštanja iz zatvora u Sarajevu, ilegalno su predati obavještajnim službenicima SAD-a u januaru 2002. godine, te su transportovani u Guantanamo. Tamo su držani u pritvoru godinama bez podizanja optužnice. Vlasti u BiH su formalno osuđeni za svoja djela od strane Centra za ljudska prava BiH, tadašnjeg relevantnog suda. Krajem 2004. godine, šesterica su poslani pred Tribunale revizije statusa borca (CSRTs), koje su činili tri oficira Vojske SAD. CSRTs je zaključio da je svaki od šest muškaraca pravilno klasifikovan kao "neprijateljski borac" na osnovu povjerljivih dokaza. Ali, CSRTs su bili kritikovani zbog korištenja definicije "neprijateljskog borca" koja je bila tako široka da je vlada priznala da je mogla obuhvatiti i "neku malu staru gospođu u Švicarskoj" koja je donirala pare humanitarnoj akciji u Afganistanu koje bi tada, bez njenog znanja, finansirale Al-Qaidu. Wolfgang Petritsch, diplomata UN-a i bivši Visoki Predstavnik, rekao je da je SAD ucjenjivala Ujedinjene Nacije da će povući svoje vojnike sa misije u to vrijeme ukoliko bi se protivio transferu šesterice izvan Bosne.